રાજ્યમાં આ વર્ષે કેટલાક તાલુકાઓમાં ઓછો વરસાદ થયો છે તેના કારણે ખેડૂતોએ જે વાવેતર કર્યુ હતું  તેમાથી ઓછા વરસાદ વાળા વિસ્તારોમાં વાવેતરને નુકશાન થયું છે અને કેટલીક જગ્યાએ પાક નિષ્ફળ ગયો છે અને પાકનું ઉત્પાદન પણ સામાન્ય ધારાધોરણ કરતા ઓછુ થાય તેવી સ્થિતિ પેદા થઇ છે અને ખેડૂતોને આર્થિક નુકશાન સહન કરવું પડ્યું  છે ત્યારે રાજ્યના ધારાસભ્યો ખેડૂત અગ્રણીઓ દ્વારા મુખ્યમંત્રી વિજયભાઇ રૂપાણી સમક્ષ રજુઆતો કરવામાં આવી હતી કે આવા ઓછા વરસાદ્વાળા તાલુકાઓને અછતગ્રસ્ત જાહેર કરીને ભારત સરકાર અને રાજ્ય સરકારના જે લાભો ખેડૂતો-પશુપાલકોને મળવાપાત્ર હોય તે આપવા માટે મુખ્યમંત્રી વિજયભાઇ રૂપાણીએ આ મહત્વનો નિર્ણય કરતા 11 જીલ્લાઓનાં 51 તાલુકાઓને અસરગ્રસ્ત જાહેર કરવામાં આવ્યાં છે.